section_heading: Radnja
paragraph_text: Na žalost po Tracee, Ralphie ne pomaže problemu. Kako je u to vrijeme opsjednut filmom Gladijator, počne vikati citate iz filma i počne se ružno poigravati s Georgiejem Santorellijem. Nakon nekoliko mudrih primjerdbi i bučnih ispada, situacija postaje napeta kad Ralphie pronađe lanac i počne mahati njime u Georgiejevu smjeru, ozlijedivši mu oko. Tony pošalje Ralphieja da odveze Georgieja u hitnu pomoć. Nekoliko dana kasnije, Silvio se šokira kad otkrije da se Tracee nije pojavila na poslu. Silvio odlazi u njezinu kuću gdje ona kuha za Ralphieja i gleda televiziju. On je prisili da se odjene te je ošamari pri ulasku u auto. Ralphie samo gleda kroz prozor i smije se.